pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นฤมล เยือนกระบี่  หนุนแรงงานภาคเกษตร ขับเคลื่อนเศรษฐกิจประเทศ
วันพุธที่ 7 เมษายน 2564
นฤมล เยือนกระบี่  หนุนแรงงานภาคเกษตร ขับเคลื่อนเศรษฐกิจประเทศ
รัฐมนตรีช่วยว่าการกระทรวงแรงงานเยือน จ.กระบี่ เดินหน้าสร้างแรงงานคุณภาพภาคการเกษตร สู่การขับเคลื่อนเศรษฐกิจประเทศอย่างยั่งยืน
วันที่ 7 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานพร้อมด้วยร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่จังหวัดกระบี่ เพื่อพบปะเกษตรกรและร่วมชี้แจงแนวทางการใช้ประโยชน์ที่ดินทํากินในเขตปฏิรูปที่ดิน (ส.ป.ก. 4-01) พร้อมมอบเมล็ดพันธุ์เพื่อนําไปปลูกบํารุงดิน หลังจากนั้นได้เยี่ยมชมกิจกรรมกระทรวงแรงงานเคลื่อนที่เพื่อประชาชน การจัดแสดงภารกิจของหน่วยงานในสังกัดกระทรวงแรงงานจังหวัดกระบี่ 5 หน่วยงาน ซึ่งได้เผยแพร่และประชาสัมพันธ์ภารกิจของกระทรวงแรงงานที่เกี่ยวข้องกับแรงงานภาคการเกษตร ณ ตําบลเขาพนม อําเภอเขาพนม จังหวัดกระบี่
ศาสตราจารย์ นฤมล กล่าวว่า หนึ่งในนโยบายการขับเคลื่อนภารกิจของกระทรวงแรงงาน เน้นการบูรณาการการทํางานของหน่วยงานในสังกัดกระทรวงแรงงาน และการสร้างภาคีเครือข่ายกับหน่วยงานภายนอก เพื่อให้ความช่วยเหลือและดูแลแรงงานให้มีงานทํา ซึ่งต้องปูพื้นฐานและส่งเสริมให้มีความรู้ความสามารถด้านทักษะฝีมือ เพื่อให้สามารถเข้าสู่ระบบการจ้างงานหรือประกออบอาชีพอิสระได้ ได้มอบหมายให้กรมพัฒนาฝีมือแรงงานดําเนินการภายใต้แนวคิด “สร้าง ยก ให้ รวมไทยสร้างชาติ” คือ สร้างแรงงานให้เป็นแรงงานคุณภาพ ยกระดับฝีมือให้ได้มาตรฐาน และมีทักษะที่หลากหลาย รวมถึงสามารถประยุกต์ใช้ในการประกอบอาชีพได้ในสถานการณ์ที่เปลี่ยนไป และให้โอกาสในการเข้าถึงแหล่งเงินทุนให้มากขึ้น การลงพื้นที่ จ. กระบี่ในวันนี้ เพื่อรับฟังปัญหาและอุปสรรคจากแรงงานภาคการเกษตรในเขตจังหวัดกระบี่ รวมถึงความต้องการให้กระทรวงแรงงานให้ความช่วยเหลือในด้านต่างๆ ภายใต้ภารกิจของกระทรวง เพื่อให้ตอบสนองต่อความต้องการได้อย่างแท้จริง ช่วยให้แรงงานมีงานทํา มีรายได้ ดูแลตนเองและครอบครัวต่อไป
สําหรับกิจกรรมกระทรวงแรงงานเคลื่อนที่เพื่อประชาชน ประกอบด้วย โครงการแรงงานสัญจรพบประชาชนพื้นที่จังหวัดกระบี่ การประชาสัมพันธ์การป้องกันยาเสพติด การป้องกันโควิด-19 โดยสํานักงานแรงงานจังหวัดกระบี่ การรับสมัครงาน ให้คําปรึกษาการประกอบอาชีพ การรับงานไปทําที่บ้าน เอกสารเผยแพร่การรับสมัครงาน โดยสํานักงานจัดหางานจังหวัดกระบี่ รับสมัครฝึกอบรม สาธิตการฝึกอาชีพการทําผ้ามัดย้อม และการตัดผมชาย โดยสํานักงานพัฒนาฝีมือแรงงานกระบี่ การให้คําปรึกษาแนะนํา การรับคําร้องทุกข์ร้องเรียน เกี่ยวกับสภาพการจ้างแรงงานทั้งในระบบและนอกระบบ และให้คําปรึกษาแนะนําเกี่ยวกับกฎหมายความปลอดภัยในการทํางาน โดยสํานักงานสวัสดิการและคุ้มครองแรงงานจังหวัดกระบี่ และการให้ความรู้ในเรื่องสิทธิประโยชน์กับผู้ประกันตน การรณรงค์ส่งเสริมการสมัครเป็นผู้ประกันตนตามมาตรา 40 และรับสมัครผู้ประกันตน มาตรา 40 โดยสํานักงานประกันสังคมจังหวัดกระบี่
“แรงงานที่ต้องการพัฒนาทักษะฝีมือ รวมถึงพัฒนาทักษะอื่น ๆ สามารถติดต่อสมัครฝึกอบรมได้ที่หน่วยงานของกรมพัฒนาฝีมือแรงงาน ซึ่งมีอยู่ทุกจังหวัดทั่วประเทศ หรือสายด่วนกระทรวงแรงงาน 1506 กด 4 ปัจจุบันมีการปรับหลักสูตรให้ทันต่อเทคโนโลยี และรองรับวิถีชีวิตใหม่ อย่างต่อเนื่อง เพื่อจะได้นําไปต่อยอดในการสร้างอาชีพ สร้างรายได้ต่อไป” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-รมว.แรงงาน เผยครม.เห็นชอบขยายเวลาตรวจโควิด-19 และตรวจอัตลักษณ์เพิ่ม 2 เดือน
วันพุธที่ 7 เมษายน 2564
รมว.แรงงาน เผยครม.เห็นชอบขยายเวลาตรวจโควิด-19 และตรวจอัตลักษณ์เพิ่ม 2 เดือน
ครม. มีมติเห็นชอบตามที่กระทรวงแรงงานเสนอขยายเวลาดําเนินการตรวจหาโรคโควิด-19 และจัดเก็บอัตลักษณ์บุคคล (Biometrics) ถึงวันที่ 16 มิ.ย. 64
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากการประเมินสถานการณ์แรงงานต่างด้าวของที่ประชุมคบต. พบบางส่วนอาจไม่สามารถดําเนินการตรวจหาโรคโควิด-19 และจัดเก็บอัตลักษณ์บุคคล (Biometrics) ได้ทันกําหนดภายในวันที่ 16 เม.ย. 64 ดังนั้น เพื่อให้คนต่างด้าวสามารถอยู่ในราชอาณาจักรและทํางานได้อย่างถูกต้องตามกฎหมาย นายจ้าง/สถานประกอบการมีแรงงานในการขับเคลื่อนกิจการได้ต่อไป โดยคนต่างด้าวดังกล่าวก็อยู่ในการกํากับดูแลของหน่วยงานภาครัฐ สามารถบริหารจัดการความเสี่ยงของการแพร่ระบาดโควิด - 19 รวมถึงบริหารจัดการคนต่างด้าวที่ลักลอบอยู่ในราชอาณาจักรอย่างมีประสิทธิภาพ ครม.จึงมีมติเห็นชอบให้แรงงานต่างด้าวตามมติคณะรัฐมนตรีเมื่อวันที่ 29 ธันวาคม 2563 ประกอบกับมติคณะรัฐมนตรีเมื่อวันที่ 26 มกราคม 2564 ขยายระยะเวลาดําเนินการตรวจโควิด - 19 และจัดเก็บอัตลักษณ์บุคคล (Biometrics) จากเดิมภายในวันที่ 16 เม.ย. 64 เป็นวันที่ 16 มิ.ย. 64 และในส่วนขั้นตอนอื่นให้ดําเนินการตามแนวทางที่กําหนดเดิม
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า จากข้อมูลของกระทรวงสาธารณสุข และสํานักงานตรวจคนเข้าเมือง ณ วันที่ 5 เม.ย. 64 พบว่ามีคนต่างด้าวที่ผ่านการตรวจโควิด - 19 และขึ้นทะเบียนประกันสุขภาพแล้วประมาณ 170,000 คน และมีคนต่างด้าวที่ผ่านการจัดเก็บอัตลักษณ์บุคคล (Biometrics) แล้วประมาณ 422,000 คน จากคนต่างด้าวลงทะเบียนทั้งสิ้น จํานวน 654,864คน ซึ่งประเมินสถานการณ์แล้วว่าไม่สามารถดําเนินการทันตามระยะเวลาที่กําหนด อย่างไรก็ตาม ต่อจากนี้ขอให้นายจ้าง/สถานประกอบการพาคนต่างด้าว นัดหมายเข้ารับการตรวจคัดกรองโควิด – 19 และซื้อประกันสุขภาพกับสถานพยาบาลของรัฐ พร้อมทั้งดําเนินการจัดเก็บอัตลักษณ์บุคคล (Biometrics) กับสํานักงานตรวจคนเข้าเมือง ให้เสร็จสิ้นตามกําหนด เนื่องจากจะไม่มีการผ่อนผันเพื่อขยายเวลาดําเนินการอีกต่อไป ทั้งนี้เมื่อสิ้นสุดระยะเวลาดําเนินการ กรมการจัดหางานจะตรวจสอบ และดําเนินคดีอย่างจริงจัง
“สําหรับผู้ต้องการสอบถามขั้นตอนขอรับใบอนุญาตทํางานของคนต่างด้าว ติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนําวิธีการดําเนินการ” นายไพโรจน์ฯ กล่าว
รัฐบาลไทย-ข่าวทำเนียบรัฐบาล-กรมทางหลวง เปิดจุดบริการทั่วไทยบริเวณจุดพักรถบรรทุกและสถานีตรวจสอบน้ำหนัก รวม 73 แห่ง เพื่ออำนวยความสะดวกและปลอดภัยให้กับผู้ใช้ทางในช่วงเทศกาลสงกรานต์ 2564
วันพุธที่ 7 เมษายน 2564
กรมทางหลวง เปิดจุดบริการทั่วไทยบริเวณจุดพักรถบรรทุกและสถานีตรวจสอบน้ําหนัก รวม 73 แห่ง เพื่ออํานวยความสะดวกและปลอดภัยให้กับผู้ใช้ทางในช่วงเทศกาลสงกรานต์ 2564
กรมทางหลวง (ทล.) กระทรวงคมนาคม โดยสํานักงานควบคุมน้ําหนักยานพาหนะ ได้ทําการจัดตั้งจุดบริการประชาชนทั่วประเทศ จํานวน 73 แห่ง เพื่ออํานวยความสะดวกและปลอดภัยบนทางหลวงรองรับการเดินทางในช่วงเทศกาลสงกรานต์ 2564
ประกอบด้วย จุดบริการบริเวณสถานีตรวจสอบน้ําหนัก จํานวน 62 แห่ง และจุดบริการบริเวณจุดพักรถบรรทุก (Truck Rest Area) จํานวน 11 แห่ง โดยได้จัดเจ้าหน้าที่ประจําจุดบริการ คอยดูแลและให้ข้อมูลเกี่ยวกับทางหลวง เช่น สภาพการจราจร แนะนําเส้นทาง บริการน้ําดื่ม ชา กาแฟ ห้องน้ําสะอาด พร้อมพื้นที่จอดพักรถที่กว้างขวางและปลอดภัย ควบคุมดูแลด้วยกล้องโทรทัศน์วงจรปิด (CCTV) และยังมีหน่วยเคลื่อนที่เร็วพร้อมช่วยเหลือเบื้องต้นเมื่อเกิดอุบัติเหตุหรือเหตุฉุกเฉินตลอด 24 ชั่วโมง
นอกจากนี้ยังมีการเปิดช่องทางพิเศษเตรียมระบายการจราจร หากมีการจราจรติดขัดบริเวณหน้าสถานีตรวจสอบน้ําหนัก ในทางหลวงสายหลักที่มีปริมาณการจราจรหนาแน่น โดยการเปิดช่องทางพิเศษให้รถสามารถผ่านสถานีตรวจสอบน้ําหนักฯได้ มี 6 สถานีฯ ดังนี้ 1.สถานีฯบางปะอิน (ขาเข้า) จ.อยุธยา ทล.32 กม.4+150 (ขวาทาง) 2.สถานีฯแก่งคอย (ขาเข้า) จ.สระบุรี ทล.2 กม.15+550 (ขวาทาง) 3.สถานีฯสีคิ้ว (ขาออก) จ.นครราชสีมา ทล.2 กม.93+225 (ซ้ายทาง) 4.สถานีฯโนนสูง (ขาเข้า) จ.นครราชสีมา ทล.2 กม.170+040 (ขวาทาง) 5.สถานีฯโนนสูง (ขาออก) จ.นครราชสีมา ทล.2 กม.169+750 (ซ้ายทาง) และ 6.สถานีฯลําลูกกา (ขาออก) มอเตอร์เวย์ จ.ปทุมธานี ทล.9 กม.32+400 (ขวาทาง)
สําหรับจุดพักรถบรรทุก (Truck Rest Area) 11 แห่ง ได้แก่ 1. ทางหลวงหมายเลข 2 ตอน สระบุรี-มวกเหล็ก กม. 15+550(ขวาทาง) จ.สระบุรี 2. ทางหลวงหมายเลข 2 ตอน นครราชสีมา-ดอนหวาย กม. 170+040(ขวาทาง) จ.นครราชสีมา 3. ทางหลวงหมายเลข 2 ตอน นครราชสีมา-ดอนหวาย กม. 169+750(ซ้ายทาง) จ.นครราชสีมา 4. ทางหลวงหมายเลข 2 ตอน บ่อท่อง-มอจะบก กม. 93+350(ขวาทาง) จ.นครราชสีมา 5. ทางหลวงหมายเลข 340 ตอน กม.55+207(ต่อเขตแขวงฯปราจีนบุรี) ขวาทาง กม. 82+136(ขวาทาง) จ.นครราชสีมา 6. ทางหลวงหมายเลข 2 ตอน หินลาด-โนนสะอาด กม. 374+700(ซ้ายทาง) จ.ขอนแก่น 7. ทางหลวงหมายเลข 24 ตอน  ประโคนชัย-จรอกใหญ่ กม. 160+955(ซ้ายทาง) จ.บุรีรัมย์ 8. ทางหลวงหมายเลข 214 ตอน ท่าตูม-จอมพระ กม. 146+758(ซ้ายทาง) จ.สุรินทร์ 9. ทางหลวงหมายเลข 24 ตอน เดชอุดม-อุบลราชธานี กม. 398+758(ซ้ายทาง) จ.อุบลราชธานี 10. ทางหลวงหมายเลข 1 ตอน วังไผ่-โนนปอแดง กม. 378+650(ขวาทาง) จ.นครสวรรค์ และ 11. ทางหลวงหมายเลข 4 ตอน วังครก - เสียบญวณ กม.474+157(ซ้ายทาง) จ.ชุมพร
อย่างไรก็ตาม ขอให้ผู้ใช้เส้นทาง ขับขี่ด้วยความระมัดระวัง ปฏิบัติตามกฎจราจรอย่างเคร่งครัด “ชีวิตวิถีใหม่ ขับขี่อย่างปลอดภัย ไร้อุบัติเหตุ” หากมีข้อร้องเรียน แจ้งเหตุหรือข้อเสนอแนะที่เป็นประโยชน์ สามารถแจ้งได้ที่สายด่วนสํานักงานควบคุมน้ําหนักยานพาหนะ 1586 กด 5 หรือ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-เคาะ! ร่างแผนพัฒนารัฐบาลดิจิทัล ยกระดับการบริการประชาชน
วันพุธที่ 7 เมษายน 2564
เคาะ! ร่างแผนพัฒนารัฐบาลดิจิทัล ยกระดับการบริการประชาชน
...
งานราชการยุคใหม่กําลังมา...ล่าสุด ครม. ได้เคาะ (ร่าง) แผนพัฒนารัฐบาลดิจิทัลของประเทศไทย พ.ศ. 2563 - 2565 เพื่อลดความเหลื่อมล้ําในการเข้าถึงบริการและสวัสดิการของประชาชน เพิ่มขีดความสามารถในการแข่งขันของผู้ประกอบการ SMEs ให้การทํางานของภาครัฐมีความโปร่งใส ตรวจสอบได้ และประชาชนมีส่วนร่วมในการพัฒนาและกําหนดนโยบายประเทศ
.
แผนพัฒนารัฐบาลดิจิทัลฯ ฉบับนี้ ประกอบด้วย 4 ยุทธศาสตร์สําคัญ ได้แก่
1) ยกระดับคุณภาพการให้บริการแก่ประชาชนด้วยเทคโนโลยีดิจิทัล
2) อํานวยความสะดวกภาคธุรกิจไทยด้วยเทคโนโลยีดิจิทัล
3) ผลักดันให้เกิดธรรมาภิบาลข้อมูลภาครัฐในทุกกระบวนการทํางานของภาครัฐ
4) พัฒนากลไกการมีส่วนร่วมของทุกภาคส่วนร่วมขับเคลื่อนรัฐบาลดิจิทัล
.
ที่ผ่านมา แม้บ้านเราจะยังไม่มีแผนพัฒนารัฐบาลดิจิทัลฯ อย่างจริงจัง แต่รัฐบาลก็ได้นําเทคโนยีดิจิทัลมายกระดับระบบงานราชการ ทั้งการลดจํานวนเอกสารเมื่อติดต่อราชการ ปรับรูปแบบการให้บริการเป็น e-Service รวมทั้งพัฒนาแพลตฟอร์ม e-Government ซึ่งเป็นส่วนหนึ่งของการขับเคลื่อนสู่การเป็นรัฐบาลดิจิทัลอย่างเต็มรูปแบบในอนาคต
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สมเด็จเจ้าฟ้าฯ กรมหลวงราชสาริณีสิริพัชร ทรงพระกรุณาพระราชทานความช่วยเหลือภายใต้โครงการราชทัณฑ์ปันสุข ทำความ ดี เพื่อชาติ ศาสน์ กษัตริย์  แก่เจ้าหน้าที่และผู้ต้องขัง กรมราชทัณฑ์ เพื
วันพฤหัสบดีที่ 8 เมษายน 2564
สมเด็จเจ้าฟ้าฯ กรมหลวงราชสาริณีสิริพัชร ทรงพระกรุณาพระราชทานความช่วยเหลือภายใต้โครงการราชทัณฑ์ปันสุข ทําความ ดี เพื่อชาติ ศาสน์ กษัตริย์  แก่เจ้าหน้าที่และผู้ต้องขัง กรมราชทัณฑ์ เพื
สมเด็จเจ้าฟ้าฯ กรมหลวงราชสาริณีสิริพัชร ทรงพระกรุณาพระราชทานความช่วยเหลือภายใต้โครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ แก่เจ้าหน้าที่และผู้ต้องขัง กรมราชทัณฑ์ เพื่อใช้ในงานด้านการป้องกันโควิด-19 ในเรือนจําพื้นที่ภาคใต้
จากสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด - 19 ในพื้นที่เรือนจําเขตภาคใต้ ทําให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาในฐานะองค์ประธานคณะกรรมการโครงการราชทัณฑ์ปันสุข ฯ ทรงห่วงใยเจ้าหน้าที่ผู้ปฏิบัติงานของกรมราชทัณฑ์ รวมทั้งผู้ต้องขังในเรือนจํา จึงได้นําความกราบบังคมทูลพระบาทสมเด็จพระเจ้าอยู่หัว ในฐานะองค์ที่ปรึกษาคณะกรรมการโครงการราชทัณฑ์ปันสุข ฯ และพระบาทสมเด็จพระเจ้าอยู่หัวได้มีพระราชกระแสรับสั่งให้ช่วยเหลือเจ้าหน้าที่และผู้ต้องขังของกรมราชทัณฑ์ โดยพระราชทานรถชีวะนิรภัยลงไปช่วยวิเคราะห์ ผลการตรวจ พระราชทานให้แพทย์ทหารจิตอาสา ๙๐๔ ลงไปช่วยเหลือร่วมกับแพทย์ในพื้นที่ พระราชทานเจลทําความสะอาดแบบปั๊มและแบบขวด รวมทั้งพระราชทานเงิน จํานวน ๓๐๐,๐๐๐ บาท ภายใต้โครงการราชทัณฑ์ปันสุข ทําความ ดี เพื่อชาติ กษัตริย์
ในการนี้ กรมราชทัณฑ์ กระทรวงยุติธรรมโดยนายอายุตม์ สินธพพันธุ์ อธิบดีกรมราชทัณฑ์ เข้ารับพระราชทานเงินจํานวน ๓๐๐,๐๐๐ บาท เจลแอลกอฮอล์ ภายใต้โครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ เบื้องหน้าพระฉายาลักษณ์ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ในฐานะองค์ประธานคณะกรรมการโครงการราชทัณฑ์ปันสุข ฯ ซึ่งนับเป็นพระกรุณาธิคุณอย่างหาที่สุดมิได้แก่ชาวราชทัณฑ์ที่ทรงเล็งเห็นถึงปัญหาและความเดือดร้อนไม่เว้นแม้แต่ผู้ต้องขังที่อยู่ในเรือนจําและทัณฑสถาน ให้ได้รับการบรรเทาความเดือดร้อนโดยเร็วที่สุด
โดยกรมราชทัณฑ์จะนําเงินจํานวน ๓๐๐,๐๐๐ บาท ภายใต้โครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ ที่ได้รับพระราชทานไปจัดสรรให้แก่ เรือนจําจังหวัดนราธิวาส จํานวน ๑๐๐,๐๐๐ บาท และเรือนจําอื่นในเขตภาคใต้ที่ได้รับผลกระทบอีก ๒๐๐,๐๐๐ บาท พร้อมทั้งเจลแอลกอฮอล์ เพื่อใช้ในงานด้านการป้องกันการแพร่ระบาดของเชื้อไวรัสโคโรนา 2019 หรือโควิด-19 ให้เกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-การดำเนินการกรณีการแพร่ระบาด Covid-19 ที่เกี่ยวข้องกับกระทรวงการคลัง
วันพุธที่ 7 เมษายน 2564
การดําเนินการกรณีการแพร่ระบาด Covid-19 ที่เกี่ยวข้องกับกระทรวงการคลัง
กระทรวงการคลังได้รับทราบว่า สื่อมวลชนสายเศรษฐกิจประจํากระทรวงการคลังจํานวนหนึ่งอยู่ในข่ายความเสี่ยงติดเชื้อ Covid-19
กระทรวงการคลังขอยืนยันว่าทันทีที่ได้ทราบข่าว และได้รับการยืนยันถึงความเสี่ยงข้างต้น ผู้บริหารกระทรวงการคลังไม่ได้นิ่งนอนใจและมีความห่วงใยในเหตุการณ์ดังกล่าว โดยได้มีการสั่งการและดําเนินการอย่างเร่งด่วน (วันอังคารที่ 6 เมษายน 2564) ดังนี้
1. แจ้งให้บุคลากรของกระทรวงการคลัง ที่มีความเสี่ยง ดําเนินการตรวจหาเชื้อโดยเร่งด่วน และเข้ารับการกักตัวเพื่อเฝ้ารอดูอาการ 14 วันตามมาตรฐานทางสาธารณสุข
2. ประสานกับธนาคารอาคารสงเคราะห์ (ธอส.) ในฐานะผู้จัดกิจกรรม เพื่อยืนยันรายละเอียดของสื่อมวลชนสายเศรษฐกิจประจํากระทรวงการคลังที่อยู่ในกลุ่มเสี่ยง และขอความร่วมมือให้ทํางานที่บ้าน (work from home) เป็นเวลา 14 วัน เพื่อเฝ้ารอดูอาการ
3. ทําความสะอาดและฉีดฆ่าเชื้อบริเวณห้องพักสื่อมวลชนประจํากระทรวงการคลัง ห้องแถลงข่าว บริเวณห้องทํางานผู้บริหารกระทรวงการคลัง สํานักงาน และบริเวณอื่นๆ ที่เป็นจุดเสี่ยง
4. ประสานหน่วยงานในสังกัดที่ได้มีการติดต่อกับสื่อมวลชนสายเศรษฐกิจประจํากระทรวงการคลังที่อยู่ในกลุ่มเสี่ยง ให้เฝ้าระวังและปฏิบัติตามมาตรการของกระทรวงสาธารณสุข
ทั้งนี้ กระทรวงการคลังจะได้มีการติดตามเรื่องดังกล่าว และเฝ้าระวังความเสี่ยงที่อาจจะเกิดขึ้นกับประชาชนผู้มาติดต่อราชการ บุคลากรของกระทรวงการคลัง และสื่อมวลชนสายเศรษฐกิจประจํากระทรวงการคลังอย่างใกล้ชิด อาทิ การฉีดพ่นฆ่าเชื้อให้ครอบคลุมพื้นที่ต่างๆ มากขึ้นในความถี่ที่มากยิ่งขึ้น และประเมินสถานการณ์ต่างๆ อย่างรัดกุม เพื่อให้ประชาชนมั่นใจได้ว่าการบริการประชาชน และการบริหารงานต่างๆ ของกระทรวงการคลัง เป็นไปด้วยความเรียบร้อย และปลอดภัยสูงสุด
สํานักงานปลัดกระทรวงการคลัง
โทร. 02 126 5800
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม ประชุมเตรียมพร้อมอำนวยความสะดวกการเดินทางในช่วงเทศกาลสงกรานต์ พร้อมมาตรการป้องกันโควิด-19 ในท่าอากาศยาน
วันพุธที่ 7 เมษายน 2564
กรมท่าอากาศยาน กระทรวงคมนาคม ประชุมเตรียมพร้อมอํานวยความสะดวกการเดินทางในช่วงเทศกาลสงกรานต์ พร้อมมาตรการป้องกันโควิด-19 ในท่าอากาศยาน
นายอภิรัฐ ไชยวงศ์น้อย อธิบดีกรมท่าอากาศยาน กระทรวงคมนาคม เป็นประธานในการประชุมเตรียมความพร้อมมาตรการดูแลและอํานวยความสะดวกแก่ผู้โดยสารในช่วงเทศกาลสงกรานต์ ผ่านระบบ Video Conference
โดยมีผู้บริหารกรมท่าอากาศยาน ผู้อํานวยการท่าอากาศยานในสังกัดกรมท่าอากาศยาน เข้าร่วมประชุม เมื่อวันที่ 2 เมษายน 2564 ณ ห้องประชุมจันทรางศุ กรมท่าอากาศยาน
ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ทุกหน่วยงานในสังกัดกระทรวงคมนาคมดูแลและอํานวยความสะดวกในการเดินทางของประชาชนช่วงเทศกาลสงกรานต์ รวมถึงดูแลในเรื่องของมาตรการป้องกันการแพร่ระบาดของ Covid-19 ในระบบขนส่งสาธารณะ กรมท่าอากาศยานได้มีการออกมาตรการ 3 ส่วน คือ
1. มาตรการดูแลและอํานวยความสะดวกโดยสั่งการให้เจ้าหน้าที่ท่าอากาศยานทุกแห่งอํานวยความสะดวกและให้บริการแก่ผู้โดยสาร ทั้งในเรื่องของเที่ยวบินที่จะต้องประชาสัมพันธ์ให้ผู้โดยสารทราบ เรื่องของรถสาธารณะรับส่งผู้โดยสาร โดยจะต้องไม่มีผู้โดยสารตกค้างที่ท่าอากาศยาน
2. มาตรการด้านความปลอดภัยและการรักษาความปลอดภัย ให้ท่าอากาศยานดูแลความปลอดภัยให้แก่ผู้โดยสารที่ท่าอากาศยานทุกเที่ยวบิน
พร้อมดูแลอุปกรณ์ให้ใช้ประโยชน์ได้อย่างมีประสิทธิภาพและเป็นไปตามมาตรฐาน รวมถึงให้ประสานกับหน่วยงานในพื้นที่เตรียมแผนรองรับเหตุฉุกเฉินที่อาจเกิดขึ้นและซักซ้อมอยู่เสมอ และเพิ่มการลาดตระเวนของเจ้าหน้าที่รักษาความปลอดภัย ทั้งในอาคารและพื้นที่รอบอาคารผู้โดยสาร
3. มาตรการป้องกันการแพร่ระบาดของ Covid-19 ได้ให้ทุกส่วนปฏิบัติตามมาตรการเว้นระยะห่างทางสังคม (Social Distancing) ทั้งในส่วนของภายในอาคารที่พักผู้โดยสาร สายการบิน และรถสาธารณะ สําหรับการดูแลความสะอาดภายในอาคารที่พักผู้โดยสาร มีการฉีดพ่นน้ํายาฆ่าเชื้อ ทําความสะอาดพื้นที่ภายในอาคารผู้โดยสาร รถเข็น เก้าอี้ ราวบันได รวมถึงอุปกรณ์ปฏิบัติงาน จัดจุดบริการเจล แอลกอฮอล์แก่ผู้โดยสาร และได้เน้นย้ําพนักงานทําความสะอาดให้เพิ่มรอบการปฏิบัติงานให้มากขึ้นตามจํานวนรอบของเที่ยวบิน เพื่อความสะอาดและสร้างความมั่นใจแก่ผู้โดยสาร โดยได้มีการประชาสัมพันธ์ให้ผู้โดยสารต้องสวมหน้ากากอนามัยตลอดระยะเวลาการเดินทาง
สําหรับผู้โดยสารที่เดินทางตลอดจนเจ้าหน้าที่ทุกคนต้องตรวจคัดกรองวัดอุณหภูมิทั้งขาเข้า - ขาออก และต้องเช็คอิน/เช็คเอาท์แอปพลิเคชันไทยชนะ/หมอชนะ ทุกครั้งที่ใช้บริการ โดยจะต้องปฏิบัติตามประกาศของกระทรวงสาธารณสุข และสํานักงานการบินพลเรือนแห่งประเทศไทยอย่างเข้มงวด
ในส่วนของการบริหารจัดการพื้นที่ท่าอากาศยาน เพื่อเตรียมรองรับการเดินทางของประชาชนนั้น กรมท่าอากาศยานได้มีนโยบายแจ้งให้ผู้รับจ้างงานโครงการต่างๆในท่าอากาศยาน ที่ใช้พื้นที่ในการก่อสร้างและอาจส่งผลกระทบต่อผู้โดยสาร ให้หยุดการก่อสร้างในระหว่างวันที่ 10 - 16 เมษายน 2564 และเพิ่มพื้นที่จราจรเพื่ออํานวยความสะดวกในการเดินทางของผู้โดยสารทั้งในท่าอากาศยานและบริเวณโดยรอบอีกด้วย นอกจากนี้ ขอแนะนําให้ผู้โดยสารดาวน์โหลดแอปพลิเคชัน ThaiFlightInfo เพื่อเช็คเที่ยวบินได้แบบ Real Time และรับข้อมูลข่าวสารที่สําคัญของกรมท่าอากาศยาน โดยสามารถดาวน์โหลดได้ทั้งระบบ IOS และ Andriod
รัฐบาลไทย-ข่าวทำเนียบรัฐบาล-เปิดโอกาส กู้สูงสุด 3 แสนบาท สนับสนุนผู้รับงานไปทำที่บ้าน
วันพุธที่ 7 เมษายน 2564
เปิดโอกาส กู้สูงสุด 3 แสนบาท สนับสนุนผู้รับงานไปทําที่บ้าน
...
การพัฒนาคุณภาพชีวิตให้กับผู้ที่ว่างงาน แรงงานนอกระบบ ให้สามารถมีโอกาสเข้าถึงสิทธิพื้นฐานในการประกอบอาชีพ เข้าถึงแหล่งเงินทุนถูกกฎหมาย อัตราดอกเบี้ยต่ํา และเป็นธรรมเป็นสิ่งที่รัฐบาลให้ความสําคัญ
.
ที่ผ่านมา กระทรวงแรงงาน ได้จัดสรรเงินเพื่อปล่อยกู้วงเงินรวม 7,000,000 บาท ผ่านกองทุนเพื่อผู้รับงานไปทําที่บ้าน เพื่อให้กู้ยืมไปซื้อวัตถุดิบและอุปกรณ์การผลิต เพื่อสร้างอาชีพและสร้างรายได้อย่างยั่งยืน
.
ตั้งแต่เดือน ต.ค. 63 จนถึงปัจจุบันปล่อยกู้แล้วทั้งสิ้น จํานวน 20 กลุ่ม เป็นเงิน 3,210,000 บาท โดยยังมีวงเงินคงเหลือสําหรับผู้รับงานไปทําที่บ้านที่ต้องการกู้ยืมเงินกองทุนฯ อีก 3,790,000 บาท
.
ซึ่งผู้รับงานไปทําที่บ้านที่ต้องการเงินทุน และเข้าเกณฑ์เงื่อนไขของกรมการจัดหางาน สามารถยื่นคําขอกู้เงินโดยปลอดดอกเบี้ยนาน 12 เดือน และในงวดที่ 13 เป็นต้นไปจนสิ้นสุดสัญญา คิดอัตราดอกเบี้ยร้อยละ 3 ต่อปี แบ่งเป็น ประเภทบุคคลกู้ไม่เกิน 50,000 บาท ชําระคืนภายใน 2 ปี ส่วนกลุ่มบุคคลวงเงินกู้ไม่เกิน 300,000 บาท ชําระคืนภายใน 5 ปี
.
โดยสามารถยื่นคําขอกู้ได้ตั้งแต่บัดนี้ - 30 ก.ย. 64 ที่กรมการจัดหางาน และสํานักงานจัดหางานจังหวัดทุกจังหวัด หรือสอบถามรายละเอียดเพิ่มเติมโทรสายด่วนกระทรวงแรงงาน 1506 กด 2
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ยุติธรรม เปิดเวทีสัมมนาการจัดทำมาตรฐานการปฏิบัติงานต่าง ๆ ที่เกี่ยวกับเรือนจำ (SOPs) มุ่งสร้างมาตรฐานการดูแลผู้ที่อยู่ในความควบคุมของกรมราชทัณฑ์ให้เป็นไปในทิศทางเดียวกัน ยึดหลั
วันพฤหัสบดีที่ 8 เมษายน 2564
รมว.ยุติธรรม เปิดเวทีสัมมนาการจัดทํามาตรฐานการปฏิบัติงานต่าง ๆ ที่เกี่ยวกับเรือนจํา (SOPs) มุ่งสร้างมาตรฐานการดูแลผู้ที่อยู่ในความควบคุมของกรมราชทัณฑ์ให้เป็นไปในทิศทางเดียวกัน ยึดหลั
นายสมศักดิ์ เทพสุทิน รัฐมนตรีว่าการกระทรวงยุติ เปิดเวทีสัมมนาการจัดทํามาตรฐานการปฏิบัติงานต่าง ๆ ที่เกี่ยวกับเรือนจํา (SOPs) มุ่งสร้างมาตรฐานการดูแลผู้ที่อยู่ในความควบคุมของกรมราชทัณฑ์ให้เป็นไปในทิศทางเดียวกัน ยึดหลักสิทธิมนุษยชน สอดคล้องกับมาตรฐานสากล
ในวันอังคารที่ ๖ เมษายน ๒๕๖๔ เวลา ๑๔.๓๐ น. ณ กรมราชทัณฑ์ ตําบลสวนใหญ่ อําเภอเมือง จังหวัดนนทบุรี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดการสัมมนาการจัดทํามาตรฐานการปฏิบัติงานต่าง ๆ ที่เกี่ยวกับเรือนจํา (Standard Operating Procedures : SOPs) โดยมี นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม และนายอายุตม์ สินธพพันธุ์ อธิบดีกรมราชทัณฑ์ รวมถึงผู้บริหารและผู้บัญชาการเรือนจํา/ทัณฑสถานทั่วประเทศ ตลอดจนเจ้าหน้าที่ที่เกี่ยวข้อง เข้าร่วม ทั้งนี้ เพื่อให้เรือนจํา/ทัณฑสถานทั่วประเทศ นําไปเป็นแนวทางในการปฏิบัติต่อผู้ที่อยู่ในความควบคุมของกรมราชทัณฑ์ให้เป็นไปในทิศทางเดียวกันในการปฏิบัติต่อผู้ถูกควบคุมตัว ตามนโยบายของรัฐมนตรี โดยยึดหลักสิทธิมนุษยชน และสอดคล้องกับมาตรฐานสากล โดยเนื้อหาจะมีการบรรยายให้ความรู้ และรับฟังความคิดเห็นจากผู้บัญชาการเรือนจํา/ทัณฑสถาน ๑๔๓ แห่ง ในฐานะผู้ปฏิบัติงานจริง และการแบ่งกลุ่มร่วมทําเวิร์คช็อป แลกเปลี่ยนความรู้และแนวทางปฏิบัติเพื่อให้มีความชัดเจน จากนั้นจะนําความรู้ที่ได้ไปจัดทําเป็นมาตรฐาน SOPs ของกรมราชทัณฑ์ต่อไป
โอกาสนี้ รัฐมนตรีว่าการกระทรวงยุติธรรม ได้กล่าวมอบนโยบายว่า โครงการนี้มีความสําคัญในการสร้างบทบาทหน้าที่ของกรมราชทัณฑ์ ทําให้การปฏิบัติต่อผู้ต้องขังและการควบคุมตัวเป็นไปอย่างมืออาชีพ ตามมาตรฐานสากล ทําให้ประชาชนเกิดความเชื่อมั่นต่อกรมราชทัณฑ์ อีกทั้งจะเป็นการสร้างความเข้าใจให้แก่ผู้บริหารในการปฏบัติต่อผู้ต้องขัง จึงให้จัดทํามาตรฐานการปฏิบัติงานต่าง ๆ ที่เกี่ยวกับเรือนจํา เพื่อลดความผิดพลาดและเป็นมาตรฐานเดียวกันทั่วประเทศ พร้อมนี้ รัฐมนตรีว่าการกระทรวงยุติธรรม ยังได้เน้นย้ําถึงนโยบายที่ให้ไว้ อาทิ การเรียนคณิตศาสตร์ ภาษาอังกฤษ และการปลูกพืชผลไม้ราคาแพง เช่น ทุเรียน เป็นต้น โดยขอให้ผู้บริหารพยายามหาแนวทางใหม่ ๆ เพื่อนํามาเป็นอาชีพรองรับให้แก่ผู้ต้องขังภายหลังพ้นโทษ รวมถึงขอให้ศึกษาเรื่องประมวลกฎหมายยาเสพติด ซึ่งจะมีบทบัญญัติที่เกี่ยวกับบทลงโทษแบบใหม่ โดยหากกฎหมายดังกล่าวผ่านรัฐสภาแล้ว เรือนจําจะต้องมีแนวทางการดําเนินงานเพื่อมารองรับด้วย จึงขอให้ติดตามรายละเอียดอย่างใกล้ชิด เพื่อเป็นที่ปรึกษาให้กับผู้ต้องขังในโอกาสต่อไป
--------------------------------------------------
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทั่วประเทศ ดำเนินการตามข้อกำหนดฯ โดยเคร่งครัด
วันพุธที่ 7 เมษายน 2564
ศบค.มท. สั่งการผู้ว่าฯ ทั่วประเทศ ดําเนินการตามข้อกําหนดฯ โดยเคร่งครัด
ศบค.มท. สั่งการผู้ว่าฯ ทั่วประเทศ ดําเนินการตามข้อกําหนดฯ โดยเคร่งครัด พร้อมเน้นย้ําปฏิบัติมาตรการ D-M-H-T-T และสร้างการรับรู้แพลตฟอร์ม Thai Stop COVID Plus แก่ผู้ประกอบการ
วันนี้ (7 เม.ย. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ที่ประชุมศูนย์ปฏิบัติการ ศูนย์บริหารสถานการณ์โควิด 19 (ศปก.ศบค.) เมื่อวันที่ 31 มี.ค. 64 ซึ่งมีเลขาธิการสภาความมั่นคงแห่งชาติเป็นประธาน มีประเด็นข้อสั่งการ/ข้อเสนอแนะที่เกี่ยวข้องกับกระทรวงมหาดไทย และในการประชุมเมื่อวันที่ 5 เม.ย.64 ได้มีการพิจารณากรณีพบผู้ติดเชื้อโควิด-19 ในสถานบริการในพื้นที่กรุงเทพมหานครและได้มีข้อสั่งการให้กระทรวงมหาดไทยเน้นย้ําจังหวัดให้ปฏิบัติตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 18) ข้อ 11 การดําเนินการตามมาตรการป้องกันโรคและการจัดระเบียบและปฏิบัติตามมาตรการ D-M-H-T-T
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร จึงได้สั่งการไปยังผู้ว่าราชการจังหวัดทุกจังหวัดถือปฏิบัติตามข้อกําหนดฯ ดังกล่าว โดยให้มีการตรวจสอบการใช้อาคารสถานที่และการดําเนินการของเจ้าของหรือผู้จัดการสถานที่ ให้เป็นไปตามแนวทางมาตรการควบคุมแบบบูรณาการ มาตรการป้องกันโรค รวมทั้งการจัดระเบียบและระบบต่าง ๆ ที่ทางราชการกําหนด และปฏิบัติตามมาตรการ D-M-H-T-T โดยเคร่งครัด
นอกจากนี้ยังได้สั่งการไปยังผู้ว่าราชการจังหวัดชายแดนด้านเมียนมา 10 จังหวัด คือ เชียงราย เชียงใหม่ แม่ฮ่องสอน ตาก กาญจนบุรี ราชบุรี เพชรบุรี ประจวบคีรีขันธ์ ชุมพร และระนอง กําชับคณะกรรมการโรคติดต่อจังหวัดพิจารณาแจกจ่ายวัคซีนไปยังกลุ่มที่มีความเสี่ยงในการสัมผัสคนจํานวนมากในบริเวณชายแดนและด่านชายแดนเป็นลําดับแรก และได้สั่งการผู้ว่าราชการจังหวัดทุกจังหวัด เร่งตรวจสอบสถานประกอบการ โดยเฉพาะในสถานที่ที่มีความเสี่ยงสูง พร้อมประชาสัมพันธ์แพลตฟอร์ม Thai Stop COVID Plus ให้สถานประกอบการ กิจการ กิจกรรม มีมาตรการป้องกันให้ครบถ้วนตามเกณฑ์การประเมิน Thai Stop COVID Plus รวมทั้งรณรงค์ให้มีการล้างทําความสะอาดสถานที่ชุมชน ที่สาธารณะ เช่น ตลาด ส้วมสาธารณะ โดยการประเมินตนเองด้วยแพลตฟอร์ม Thai Stop COVID Plus (TSC+) ของกรมอนามัย กระทรวงสาธารณสุข
รัฐบาลไทย-ข่าวทำเนียบรัฐบาล-ดีอีเอส ร่วมเวทีผู้นำสภาหน่วยงานกำกับดูแลกิจการโทรคมนาคมแห่งอาเซียนอย่างไม่เป็นทางการ ครั้งที่ 1 ปี 2564
วันพุธที่ 7 เมษายน 2564
ดีอีเอส ร่วมเวทีผู้นําสภาหน่วยงานกํากับดูแลกิจการโทรคมนาคมแห่งอาเซียนอย่างไม่เป็นทางการ ครั้งที่ 1 ปี 2564
ดีอีเอส ร่วมเวทีผู้นําสภาหน่วยงานกํากับดูแลกิจการโทรคมนาคมแห่งอาเซียนอย่างไม่เป็นทางการ ครั้งที่ 1 ปี 2564
เมื่อวันที่ 7 เมษายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวต้อนรับและเข้าร่วมการประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียนอย่างไม่เป็นทางการ ครั้งที่ 1 ประจําปี 2564 (The 1st ADGSOM – ATRC Leasers’ Retreat of 2021) ผ่านระบบประชุมทางไกล โดยมีนางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม และผู้แทนเจ้าหน้าที่จากกองการต่างประเทศ กระทรวงดิจิทัลฯ ร่วมประชุม ณ ห้องประชุม MOC ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม
*********************
รัฐบาลไทย-ข่าวทำเนียบรัฐบาล-พม. จับมือภาคีเครือข่าย ลงพื้นที่จังหวัดราชบุรี ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
วันพุธที่ 7 เมษายน 2564
พม. จับมือภาคีเครือข่าย ลงพื้นที่จังหวัดราชบุรี ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
พม. จับมือภาคีเครือข่าย ลงพื้นที่จังหวัดราชบุรี ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
วันที่6 เม.ย. 64เวลา 10.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) และโฆษกกระทรวง พม. ลงพื้นที่อําเภอดําเนินสะดวก จังหวัดราชบุรี เพื่อติดตามและอํานวยความสะดวกในการลงทะเบียนโครงการเราชนะ ให้กับคนพิการ และผู้สูงอายุซึ่งเป็นกลุ่มเปราะบางที่ไม่สามารถเดินทางไปลงทะเบียนได้ และยังไม่ได้รับสิทธิโครงการเราชนะ โดยมี ทีม One Home พม. จังหวัดราชบุรี เจ้าหน้าที่ธนาคารกรุงไทย เจ้าหน้าที่ท้องถิ่น อาสาสมัครพัฒนาสังคมและความมั่นคงของมนุษย์ (อพม.) และหน่วยงานที่เกี่ยวข้อง ลงพื้นที่บูรณาการร่วมกัน
นางสาวแรมรุ้ง กล่าวว่า ด้วยรัฐบาลได้มีการขยายระยะเวลาลงทะเบียน โครงการเราชนะ จนถึงวันที่ 9 เมษายน 2564 สําหรับประชาชนกลุ่มผู้ที่ต้องการความช่วยเหลือเป็นพิเศษ หรือกลุ่มเปราะบาง ได้แก่ ผู้สูงอายุ คนพิการ ทุพพลภาพ ผู้ป่วยติดเตียง ที่ไม่สามารถเดินทางออกจากที่พักอาศัยได้และจําเป็นต้องได้รับความช่วยเหลือจากหน่วยรับลงทะเบียนเคลื่อนที่ ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มีนโยบายให้พัฒนาสังคมและความมั่นคงของมนุษย์ (พมจ.) ทุกจังหวัด ลงพื้นที่พร้อมกับธนาคารกรุงไทย องค์กรปกครองส่วนท้องถิ่น และจังหวัดเข้าไปค้นหากลุ่มเปราะบางที่ต้องการและมีสิทธิที่จะได้รับสิทธิสวัสดิการของโครงการเราชนะ พร้อมทั้งอํานวยความสะดวกเพื่อให้สามารถเข้าถึงโครงการเราชนะและสวัสดิการของรัฐให้ได้มากที่สุด และวันนี้ ตนได้รับมอบหมายจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่อําเภอดําเนินสะดวก จังหวัดราชบุรี พร้อมกับหน่วยงานที่เกี่ยวข้อง และ อพม. เพื่อติดตามและอํานวยความสะดวกในการลงทะเบียนโครงการเราชนะ ให้กับคนพิการและผู้สูงอายุ จํานวน 6 ราย ซึ่งเป็นกลุ่มเปราะบางที่ไม่สามารถเดินทางไปลงทะเบียนได้ พร้อมทั้งมอบเครื่องอุปโภคบริโภคที่จําเป็น ซึ่งขณะนี้ ทีม พม. One Home จังหวัดราชบุรี ร่วมกับเจ้าหน้าที่ธนาคารกรุงไทย และหน่วยงานที่เกี่ยวข้อง ลงพื้นที่เพื่ออํานวยความสะดวกให้กลุ่มเปราะบางสามารถลงทะเบียนเพื่อรับสิทธิโครงการเราชนะแล้ว จํานวนกว่า 1,500 ราย
นางสาวแรมรุ้ง กล่าวเพิ่มเติมว่า ทั้งนี้ หากประชาชนกลุ่มเปราะบางที่ยังไม่ได้รับสิทธิโครงการเราชนะ และต้องการความช่วยเหลือเป็นกรณีพิเศษ เช่น ผู้สูงอายุ คนพิการหรือเป็นผู้ป่วยติดเตียง สามารถติดต่อไปยัง สํานักงาน พมจ. ทุกจังหวัด หรือ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-จับกัง 1 เตือนนายจ้างรถโดยสารสาธารณะ ห้ามให้ลูกจ้างขับรถเกินเวลา ช่วงสงกรานต์เกิดอุบัติเหตุเอาผิดนายจ้างโทษสูงสุด
วันพุธที่ 7 เมษายน 2564
จับกัง 1 เตือนนายจ้างรถโดยสารสาธารณะ ห้ามให้ลูกจ้างขับรถเกินเวลา ช่วงสงกรานต์เกิดอุบัติเหตุเอาผิดนายจ้างโทษสูงสุด
กระทรวงแรงงานเตือนนายจ้างในกิจการขนส่งทางบกร่วมดูแลความปลอดภัยบนท้องถนน ห้ามให้ลูกจ้างขับขี่ยานพาหนะเกินวันละ 8 ชั่วโมง OT ไม่เกิน 2 ชั่วโมง และต้องปฏิบัติตามกฎหมายแรงงานอย่างเคร่งครัด ด้านลูกจ้างต้องเตรียมร่างกายให้พร้อม และงดเครื่องดื่มแอลกอฮอล์
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า ในช่วงเทศกาลที่มีวันหยุดต่อเนื่องหลายวันพบว่าเกิดอุบัติเหตุบนท้องถนนขึ้นบ่อยครั้ง โดยเฉพาะรถโดยสารสาธารณะ ส่งผลให้มีผู้บาดเจ็บ เสียชีวิตจํานวนมาก สร้างความสูญเสียทั้งต่อชีวิตและทรัพย์สินมิอาจประเมินค่าได้ ซึ่งมีสาเหตุมาจากหลายปัจจัย อาทิ ขับรถด้วยความเร็ว ประมาท พักผ่อนน้อย และเสพยา ทั้งนี้ ในช่วงเทศกาลสงกรานต์ปีนี้มีวันหยุดต่อเนื่องระหว่างวันที่ 10 – 15 เมษายน 2564 รวม 6 วัน ซึ่งคาดว่าจะมีประชาชนเดินทางกลับภูมิลําเนาหรือท่องเที่ยวเป็นจํานวนมาก ทําให้พนักงานขับรถต้องทํางานหนักมากขึ้น จึงฝากเตือนไปยังนายจ้าง สถานประกอบกิจการประเภทขนส่งทางบกกํากับดูแลการปฏิบัติงานให้เป็นไปตามกฎหมายแรงงานอย่างเคร่งครัด เพื่อร่วมดูแลความปลอดภัยบนท้องถนน และหากพบไม่ปฏิบัติตามกฎหมายให้กรมสวัสดิการและคุ้มครองแรงงานดําเนินคดีในอัตราโทษสูงสุด
ด้านนายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า พระราชบัญญัติคุ้มครองแรงงาน พ.ศ. 2541 ระบุให้นายจ้างกําหนดเวลาเริ่มต้นและเวลาสิ้นสุดการทํางานปกติของลูกจ้าง โดยทํางานได้ไม่เกินวันละ 8 ชั่วโมงหากทํางานล่วงเวลาต้องไม่เกิน 2 ชั่วโมง โดยต้องได้รับความยินยอมจากลูกจ้าง หลังจากที่ลูกจ้างขับรถมาแล้ว 4 ชั่วโมง ต้องมีเวลาพักผ่อนติดต่อกันอย่างน้อย 1 ชั่วโมง และในวันถัดไปห้ามให้ลูกจ้างเริ่มทํางานก่อนครบเวลา 10 ชั่วโมง หลังสิ้นสุดการทํางานของวันที่ล่วงมาแล้วทั้งนี้ งานในกิจการประเภทขนส่งทางบก โดยเฉพาะผู้ที่ทําหน้าที่ขับขี่ยานพาหนะ ต้องรับผิดชอบต่อความปลอดภัยของผู้โดยสาร รวมไปถึงผู้ใช้รถใช้ถนนคนอื่น ๆ ด้วย ดังนั้น จึงต้องใช้ความระมัดระวังในการขับขี่ มีสติตลอดเวลา ดูแลสุขภาพตัวเองให้แข็งแรง พักผ่อนให้เพียงพอ และต้องไม่ดื่มเครื่องดื่มที่มีแอลกอฮอล์ทั้งก่อนและขณะขับรถ
รัฐบาลไทย-ข่าวทำเนียบรัฐบาล-“เฉลิมชัย”เร่งเครื่อง “ยุทธศาสตร์ที่5”รับมือโควิดระลอกใหม่
วันพุธที่ 7 เมษายน 2564
“เฉลิมชัย”เร่งเครื่อง “ยุทธศาสตร์ที่5”รับมือโควิดระลอกใหม่
“เฉลิมชัย”เร่งเครื่อง “ยุทธศาสตร์ที่5”รับมือโควิดระลอกใหม่ ตั้ง “อลงกรณ์”ขับเคลื่อนเกษตรกรรมยั่งยืนในเมือง(Urban Farming)ชูBCGโมเดลสร้างเศรษฐกิจฐานรากชุมชน77จังหวัด ผนึก4ภาคีขับเคลื่อนโครงการเกษตรกรรมยั่งยืนในเมือง(Urban Farming)ตั้งเป้าสร้างความมั่น
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์แถลงวันนี้(7เม.ย)ว่า ภายใต้ “5 ยุทธศาสตร์ปฏิรูปภาคเกษตร”ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้เร่งขับเคลื่อนยุทธศาสตร์ที่5อีกแนวรุกหนึ่งคือ “ยุทธศาสตร์เกษตรกรรมยั่งยืนตามแนวทางศาสตร์พระราชา”โดยออกคําสั่งแต่งตั้ง “คณะกรรมการบริหารโครงการพัฒนาเกษตรกรรมยั่งยืนในเมือง” โดยมีที่ปรึกษารัฐมนตรีว่าการกระทรวงเกษตรฯ เป็นประธานทําหน้าที่พัฒนาการเกษตรในเมือง (Urban Farming) และเพิ่มพื้นที่สีเขียวตามแนวทางเกษตรกรรมยั่งยืนเพื่อเพิ่มความมั่นคงอาหารในเมืองและพัฒนาเศรษฐกิจฐานรากชุมชนทั่วประเทศเป็นการรับมือผลกระทบจากวิกฤติโควิด19ระลอกใหม่โดยมีวัตถุประสงค์5ประการได้แก่1. พัฒนาเกษตรในเมือง2.เพิ่มพื้นที่สีเขียว3.เพิ่มคุณภาพอากาศ ลดกรีนเฮ้าส์แก๊ซและพีเอ็ม2.54.ฟื้นฟูระบบนิเวศน์ธรรมชาติในเมืองและ5. สร้างเศรษฐกิจฐานรากเพิ่มรายได้และอาชีพระดับชุมชนบนโมเดลBCG Economy (Bio-Circular-Green Economy)
นายอลงกรณ์กล่าวว่า นับเป็นทิศทางใหม่ของการปฏิรูปภาคเกษตรกรรมของไทยและเป็นครั้งแรกของประเทศที่จะส่งเสริมและพัฒนาเกษตรกรรมในเมืองอย่างยั่งยืนในระดับนโยบายคู่ขนานไปกับการพัฒนาภาคเกษตรในชนบท อีกทั้งรัฐบาลมีนโยบายส่งเสริมเศรษฐกิจฐานรากในระดับชุมชนเพื่อรับมือวิกฤตโดวิด19และเตรียมความพร้อมของประเทศหลังยุคโควิด19 จัดได้ว่าเป็นการตอบโจทย์ทั้งหมดของทั้งปัญหาและโอกาส(Pain pointและGain point)สําหรับปัจจุบันและอนาคต
“การขับเคลื่อนโครงการนี้จะผนึกความร่วมมือบน5แกนหลักคือภาครัฐภาคเอกชนภาควิชาการภาคประชาสังคมและภาคเกษตรกรโดยมีศูนย์เทคโนโลยีเกษตรและนวัตกรรมหรือศูนย์AIC ทั้ง77จังหวัดเป็นกลไกขับเคลื่อนระดับภูมิภาคร่วมกับหน่วยงานในสังกัดกระทรวงเกษตรและสหกรณ์กับทุกภาคีภาคส่วน” นายอลงกรณ์ กล่าว
โครงการนี้พัฒนาต่อยอดมาจากโครงการกรีนซิตี้(Green City)ที่มุ่งลดปัญหาพีเอ็ม2.5ด้วยการปลูกต้นไม้1ล้านต้นและโครงการตู้เย็นข้างบ้านส่งเสริมการปลูกผักรับประทานเองที่ดร.เฉลิมชัยริเริ่มและดําเนินการประสบความสําเร็จในช่วง1ปีกว่าที่ผ่านมา โดยออกแบบใหม่ภายใต้แนวทางเกษตรกรรมยั่งยืน(Sustainable Agriculture)ซึ่งประกอบด้วย 5 เสาหลักคือ เกษตรทฤษฎีใหม่ เกษตรอินทรีย์ วนเกษตร เกษตรผสมผสานและเกษตรธรรมชาติ
สําหรับ “5ยุทธศาสตร์เฉลิมชัย”ประกอบด้วย1.ยุทธศาสตร์ตลาดนําการผลิต2. ยุทธศาสตร์เทคโนโลยีเกษตร 4.03. ยุทธศาสตร์ “3’s” (Safety-Security-Sustainability- เกษตรปลอดภัย เกษตรมั่นคงและเกษตรยั่งยืน)4. ยุทธศาสตร์การบริหารเชิงรุกแบบบูรณาการกับทุกภาคส่วนโดยเฉพาะโมเดล “เกษตร-พาณิชย์ทันสมัย”และ 5. ยุทธศาสตร์เกษตรกรรมยั่งยืนตามแนวทางศาสตร์พระราชา
รัฐบาลไทย-ข่าวทำเนียบรัฐบาล-ประชาชนผู้ได้รับสิทธิ์โครงการ ม33 เรารักกัน สามารถใช้สิทธิ์ในระบบขนส่งสาธารณะ  บขส. ขสมก. MRT ได้ถึงวันที่ 31 พฤษภาคม 2564
วันพุธที่ 31 มีนาคม 2564
ประชาชนผู้ได้รับสิทธิ์โครงการ ม33 เรารักกัน สามารถใช้สิทธิ์ในระบบขนส่งสาธารณะ  บขส. ขสมก. MRT ได้ถึงวันที่ 31 พฤษภาคม 2564
...
ประชาชนผู้ได้รับสิทธิ์โครงการ ม33 เรารักกัน สามารถใช้สิทธิ์ในระบบขนส่งสาธารณะ บขส. ขสมก. MRT ได้ถึงวันที่ 31 พฤษภาคม 2564
รัฐบาลไทย-ข่าวทำเนียบรัฐบาล-คกก.นโยบายแอลกอฮอล์ชาติ เห็นชอบแนวทางคุมน้ำเมาช่วงสงกรานต์ ขับไม่ดื่ม ดื่มไม่ขับ ใช้ 2 ยาใหม่บำบัดผู้ติดสุรา
วันพุธที่ 31 มีนาคม 2564
คกก.นโยบายแอลกอฮอล์ชาติ เห็นชอบแนวทางคุมน้ําเมาช่วงสงกรานต์ ขับไม่ดื่ม ดื่มไม่ขับ ใช้ 2 ยาใหม่บําบัดผู้ติดสุรา
คณะกรรมการนโยบายเครื่องดื่มแอลกอฮอล์แห่งชาติ เห็นชอบแนวทางควบคุมน้ําเมาช่วงสงกรานต์ 3 ระยะ เน้นขับไม่ดื่ม ดื่มไม่ขับ ให้แอลกอฮอล์เป็นศูนย์ ตั้งด่านชุมชนสกัดคนเมาในครอบครัวและชุมชน บูรณาการป้องกันโรคโควิด 19 พร้อมไฟเขียวจัดหายา Naltrexone และ Acamprosa
คณะกรรมการนโยบายเครื่องดื่มแอลกอฮอล์แห่งชาติ เห็นชอบแนวทางควบคุมน้ําเมาช่วงสงกรานต์ 3 ระยะ เน้นขับไม่ดื่ม ดื่มไม่ขับ ให้แอลกอฮอล์เป็นศูนย์ ตั้งด่านชุมชนสกัดคนเมาในครอบครัวและชุมชน บูรณาการป้องกันโรคโควิด 19 พร้อมไฟเขียวจัดหายา Naltrexone และ Acamprosate เพิ่มประสิทธิภาพบําบัดรักษาผู้ติดสุรา เร่งรัดนําเข้าและขึ้นทะเบียนใช้แทนยาเดิม
วันนี้ (31 มีนาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ 1/2564 โดยมีนายแพทย์โอภาส การย์กวินพงศ์ อธิบดีกรมควบคุมโรค และผู้บริหารหน่วยงานที่เกี่ยวข้อง เข้าร่วมการประชุม โดย ดร.สาธิตกล่าวว่า ที่ประชุมมีมติเห็นชอบแนวทางการควบคุมเครื่องดื่มแอลกอฮอล์ในช่วงเทศกาลสงกรานต์ 2564 ใน 3 ช่วง คือ 1.ช่วงก่อนเทศกาลวันที่ 15 มีนาคม - 9 เมษายน 2564 เน้นรณรงค์ขับไม่ดื่ม ดื่มไม่ขับ การไม่ขายเครื่องดื่มแอลกอฮอล์ให้เด็กอายุต่ํากว่า 20 ปี วิเคราะห์ความเสี่ยงการกระทําผิดตาม พ.ร.บ.ควบคุมเครื่องดื่มแอลกอฮอล์ พ.ศ. 2551 และจุดเสี่ยงการเกิดอุบัติเหตุทางถนน2.ช่วงเทศกาลสงกรานต์ 7 วันอันตราย ระหว่างวันที่ 10-16 เมษายน 2564 เน้นบังคับใช้กฎหมายเพื่อลดผลกระทบจากเครื่องดื่มแอลกอฮอล์, การตั้งด่านชุมชนให้ อสม.ดูแลคนในครอบครัวและชุมชนไม่ให้ผู้ดื่มขับรถออกสู่ถนน, การส่งต่อผู้ถูกคุมประพฤติความผิดฐานเมาแล้วขับเข้ารับการบําบัด และการตรวจวัดเลือดแอลกอฮอล์ผู้บาดเจ็บทางถนนอายุต่ํากว่า 20 ปีทุกราย หากปริมาณเกินมาตรฐานให้สอบสวนเอาผิดสถานที่หรือบุคคลที่จําหน่ายหรือให้เครื่องดื่มแอลกอฮอล์แก่เด็กและเยาวชน และ 3.ช่วงหลังเทศกาลวันที่ 17-23 เมษายน 2564 ให้สรุปข้อมูลเพื่อปรับปรุงมาตรการในปีต่อไป
นอกจากนี้ ยังเห็นด้วยกับมติคณะกรรมการควบคุมเครื่องดื่มแอลกอฮอล์ที่ให้บูรณาการการควบคุมเครื่องดื่มแอลกอฮอล์กับการป้องกันควบคุมโรคโควิด 19 โดยให้ผู้ว่าราชการจังหวัดใช้อํานาจตาม พ.ร.ก.การบริหารราชการในสถานการณ์ฉุกเฉิน พ.ศ. 2548 กําหนดเวลาห้ามจําหน่ายเครื่องดื่มแอลกอฮอล์ในบางวัน บางเวลา บางพื้นที่ ขึ้นอยู่กับสถานการณ์ความเสี่ยงต่อการแพร่ระบาดของโรคโควิด 19 หรือจัดทําข้อตกลงความร่วมมือการจัดงานบุญ ประเพณีปลอดเหล้า ปลอดภัย ปลอดเชื้อไวรัสโคโรนา 2019 ของพื้นที่นั้นๆ
ดร.สาธิตกล่าวต่อว่า ที่ประชุมยังเห็นชอบการใช้ยานาลเทรกโซน (Naltrexone) และยาอะแคมโพรเสต (Acamprosate) เพื่อเพิ่มประสิทธิภาพในการบําบัดรักษาผู้ติดสุรา เนื่องจากในต่างประเทศมีการบรรจุยาทั้ง 2 ตัวในบัญชียาหลัก และพบว่าลดการเสพซ้ําได้ จะช่วยลดค่าใช้จ่ายในการบําบัดรักษาไม่เกิน 3,000 บาทต่อราย นอกจากนี้ พบว่ามีแหล่งผลิตที่ประเทศอินเดีย และมีตัวแทนจําหน่ายในประเทศไทย จึงมอบหมายให้กระทรวงสาธารณสุข องค์การเภสัชกรรม และสํานักงานคณะกรรมการอาหารและยา เร่งรัดการนําเข้าและขึ้นทะเบียนยา และจัดทําโครงการนําร่องการใช้ยาดังกล่าวในสถานบริการสาธารณสุขเพื่อใช้แทนยาเดิม
*********************************** 31 มีนาคม 2564
รัฐบาลไทย-ข่าวทำเนียบรัฐบาล-สธ. ถวายการฉีดวัคซีนโควิด 19 พระสงฆ์วัดในกรุงเทพมหานคร
วันพุธที่ 31 มีนาคม 2564
สธ. ถวายการฉีดวัคซีนโควิด 19 พระสงฆ์วัดในกรุงเทพมหานคร
รัฐมนตรีช่วยว่าการกระทรวงสาธารณสุขและอธิบดีกรมการแพทย์ นําทีมบุคลากรทางการแพทย์ ถวายการฉีดวัคซีนโควิด 19 แด่พระสงฆ์ เพื่อสร้างภูมิคุ้มกันโควิด 19
วันนี้ (31 มีนาคม 2564) ที่วัดไตรมิตรวิทยารามวรวิหาร กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยเจ้าประคุณสมเด็จพระพุฒาจารย์ เจ้าคณะใหญ่หนตะวันออก กรรมการมหาเถระสมาคม เจ้าอาวาสวัดไตรมิตรวิทยารามวรวิหาร และสมเด็จพระมหารัชมงคลมุนี (ธงชัย ธมฺมธโช) เจ้าคณะใหญ่หนกลาง กรรมการมหาเถรสมาคม ผู้ช่วยเจ้าอาวาสวัดไตรมิตรวิทยารามวรวิหาร เปิดโครงการถวายการฉีดวัคซีนโควิด 19 แด่พระสงฆ์จากวัดในกรุงเทพมหานคร
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ขณะนี้กระทรวงสาธารณสุข ได้ฉีดวัคซีนป้องกันโรคโควิด 19 ให้กับกลุ่มเสี่ยงในพื้นที่การระบาดและพื้นที่เสี่ยง 13 จังหวัด ตั้งแต่ 20 กุมภาพันธ์ – 30 มีนาคม 2564 รวม 180,477 โดส โดยเป็นเข็มที่ 1 จํานวน 151,413 โดส และเข็มที่ 2 จํานวน 29,064 โดส สําหรับพระสงฆ์ ซึ่งเป็นกลุ่มเสี่ยงอีกกลุ่ม เนื่องจากมีความใกล้ชิดประชาชน จําเป็นที่จะต้องได้รับวัคซีนโควิด 19 เพื่อสร้างภูมิคุ้มกันโรค ลดความรุนแรง ลดการป่วย และการเสียชีวิตจากโควิด 19 กระทรวงสาธารณสุข จึงได้จัดหน่วยบริการฉีดวัคซีนเคลื่อนที่ที่วัดไตรมิตรวิทยารามวรวิหาร เป็นศูนย์กลางวัดในเขตสัมพันธวงศ์มีทั้งหมด 9 วัด นอกจากนี้ ได้ให้กรมการแพทย์จัดทําแนวทางการให้บริการวัคซีนนอกสถานที่ เพื่อให้การฉีดวัคซีนให้ครอบคลุมประชาชนได้อย่างรวดเร็ว ลดความแออัดการรับบริการในโรงพยาบาล
“แม้ว่าพระสงฆ์จะได้รับการฉีดวัคซีนแล้ว ในการจัดพิธีทางศาสนา ยังคงต้องปฏิบัติตามแนวทางของกระทรวงสาธารณสุข แบบนิวนอร์มัล มีการคัดกรองวัดไข้ จัดจุดล้างมือ เว้นระยะห่าง จํากัดจํานวนคน หรือจัดเหลื่อมเวลา เพื่อลดความแออัด รวมทั้งยังคงป้องกันตัวเอง ป้องกันการแพร่ระบาดโรคโควิด 19 สวมหน้ากากผ้า/หน้ากากอนามัย เว้นระยะห่างทางสังคม และหมั่นล้างมือ” ดร.สาธิตกล่าว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า ในวันนี้ มีพระสงฆ์เข้ารับบริการการฉีดวัคซีนโควิด 19 รวม 151 รูป ในจํานวนนี้ มีอายุ 18 – 59 ปี 10 เดือน จํานวน 124 รูป และอายุมากกว่า 59 ปี 10 เดือน จํานวน 27 รูป โดยจัด 8 ขั้นตอนตามมาตรฐาน ตั้งแต่การคัดกรอง ซักประวัติ ไปจนถึงการสังเกตอาการ 30 นาทีหลังฉีด มีทีมแพทย์ดูแลใกล้ชิด พร้อมรถพยาบาลส่งต่อ และจะฉีดให้พระสงฆ์ในกทม. และจังหวัดอื่นต่อไป ทั้งนี้ จากสถิติข้อมูลของสํานักงานพระพุทธศาสนาแห่งชาติล่าสุด (ข้อมูล 30 มีนาคม 2564) มีพระสงฆ์ในกรุงเทพมหานคร จํานวน 14,479 รูป และมีวัดทั้งหมด 457 วัด
*********************************** 31 มีนาคม 2564
รัฐบาลไทย-ข่าวทำเนียบรัฐบาล-อนุทิน เผย ตัวแทนแอสตร้าเซนเนก้า ชมวัคซีนที่ผลิตในไทยได้มาตรฐานดีเยี่ยม
วันพุธที่ 31 มีนาคม 2564
อนุทิน เผย ตัวแทนแอสตร้าเซนเนก้า ชมวัคซีนที่ผลิตในไทยได้มาตรฐานดีเยี่ยม
รองนายกรัฐมนตรีและรัฐมนตรีว่าการกระทรวงสาธารณสุข เผยประธานบริษัทแอสตร้าเซนเนก้า (ประเทศไทย) เข้าพบ และชื่นชมการผลิตวัคซีนในไทย ทําตามกระบวนการถ่ายทอดเทคโนโลยีอย่างเคร่งครัด มาตรฐานดีเยี่ยม
วันนี้ (31 มีนาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังมร. เจมส์ ทีก ประธานบริษัท แอสตร้าเซนเนก้า (ประเทศไทย) เข้าพบหารือความคืบหน้าการผลิตวัคซีนแอสตร้าเซนเนก้าในประเทศไทย ว่า ประธานบริษัทแอสตร้าเซนเนก้า (ประเทศไทย) ได้กล่าวชื่นชม บริษัท สยามไบโอไซเอนซ์ ผู้ผลิตวัคซีนแอสตร้าเซนเนก้า ในประเทศไทย ที่มีกระบวนการผลิตได้มาตรฐาน ดําเนินการตามขั้นตอนการถ่ายทอดเทคโนโลยีอย่างเคร่งครัดผลการทดสอบในห้องปฏิบัติการเป็นที่น่าพอใจ มาตรฐานดีเยี่ยมเกินคาดหมาย พร้อมกันนี้ ตนได้ให้ความมั่นใจกับประธานบริษัทแอสตร้าเซนเนก้า (ประเทศไทย) ว่า เมื่อวัคซีนผลิตสําเร็จพร้อมนํามาใช้ กระทรวงสาธารณสุขโดย อย. และกรมวิทยาศาสตร์การแพทย์ จะให้ความร่วมมือเต็มที่ในการตรวจสอบคุณภาพ (Lot Release) และเอกสาร นอกจากนี้ สถาบันวัคซีนแห่งชาติ พร้อมร่วมพัฒนาวัคซีนให้ครอบคลุมสายพันธุ์อื่นๆ เช่น สายพันธุ์แอฟริกาที่แอสตร้าเซนเนก้ากําลังจะศึกษาวิจัยพัฒนาต่อไป
************************************ 31 มีนาคม 2564
รัฐบาลไทย-ข่าวทำเนียบรัฐบาล-"กลาโหมเพื่อประชาชน"
วันพุธที่ 31 มีนาคม 2564
"กลาโหมเพื่อประชาชน"
พลเอก ณัฐ อินทรเจริญ ปลัดกระทรวงกลาโหม ได้เป็นประธานในการจัดกิจกรรมการช่วยเหลือประชาชน เนื่องในวันคล้ายวันสถาปนากระทรวงกลาโหม ครบ 134 ปี
ณ บริเวณลานภูธเรศ ชุมชนแพร่งภูธร โดยมีส่วนราชการที่เกี่ยวข้อง และประชาชนในพื้นที่ชุมชนโดยรอบศาลาว่าการกลาโหมเข้าร่วมกิจกรรม สําหรับการจัดกิจกรรม ประกอบด้วย การบริจาคโลหิตสําหรับประชาชนในชุมชน การบริการตัดผมให้กับประชาชน การมอบยาสามัญประจําบ้าน การมอบถังดับเพลิง และดวงไฟส่องสว่าง การฉีดวัคซีนป้องกันโรคพิษสุนัขบ้าให้กับสุนัขและแมว การสาธิตการทําเจลล้างมือ โดยวิทยากรจิตอาสา 904 การมอบถุงยังชีพให้กับผู้ป่วยติดเตียงในพื้นที่ชุมชน ซึ่งปลัดกระทรวงกลาโหมได้เดินมอบตามบ้านให้กับผู้สูงอายุและผู้ป่วยติดเตียงด้วยตนเอง นอกจากนี้ยังมีการแสดงดนตรีอีกด้วย ซึ่งกิจกรรมการช่วยเหลือประชาชนในครั้งนี้ เพื่อสร้างการรับรู้ให้ชุมชนในพื้นที่โดยรอบศาลาว่าการกลาโหม ได้รับทราบถึงความเป็นมา และความสําคัญของวันคล้ายวันสถาปนากระทรวงกลาโหม รวมถึงได้รับทราบถึงความรักความห่วงใยที่มีร่วมกัน ระหว่างสํานักงานปลัดกระทรวงกลาโหม กับประชาชนโดยรอบศาลาว่าการกลาโหม ซึ่งจะก่อให้เกิดความรักความสามัคคี และความสัมพันธ์อันดีระหว่างทหารกับชุมชนต่อไป
#ทหารของพระราชา
รัฐบาลไทย-ข่าวทำเนียบรัฐบาล-"โลหิต 61,200ซีซี ให้ด้วยหัวใจ หนึ่งคนให้ หลายคนรับ"
วันพุธที่ 31 มีนาคม 2564
"โลหิต 61,200ซีซี ให้ด้วยหัวใจ หนึ่งคนให้ หลายคนรับ"
สํานักงานปลัดกระทรวงกลาโหม จัดกิจกรรมบริจาคโลหิต ถวายเป็นพระราชกุศล
แด่พระบาทสมเด็จพระจุลจอมเกล้าเจ้าอยู่หัว
เนื่องในวันคล้ายวันสถาปนากระทรวงกลาโหม ครบ 134 ปี และบรรเทาผลกระทบจากการขาดแคลนโลหิตในห้วงการแพร่ระบาดของโรคติดเชื้อไวรัสโคโรนา 2019 ณ ห้องรับรอง ชั้น M อาคาร สป. พื้นที่ศรีสมาน
ซึ่งกิจกรรมดังกล่าว มี คุณ รมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม เดินทางมาให้กําลังใจกําลังพลและข้าราชการของสํานักงานปลัดกระทรวงกลาโหม
ที่ร่วมบริจาคโลหิต โดยมียอดการบริจาคทั้งสิ้น 61,200 ซีซี
#กลาโหมเทิดราชารักษ์ราษฎร์ชาติมั่นคง
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ เอกอัครราชทูตวิสามัญผู้มีอำนาจเต็มแห่งเนปาลประจำประเทศไทยและคณะ เข้าพบ
วันพุธที่ 31 มีนาคม 2564
รัฐมนตรีฯ สุริยะ ให้ เอกอัครราชทูตวิสามัญผู้มีอํานาจเต็มแห่งเนปาลประจําประเทศไทยและคณะ เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  ให้ เอกอัครราชทูตวิสามัญผู้มีอํานาจเต็มแห่งเนปาลประจําประเทศไทยและคณะ เข้าพบ  ณ ห้องรับรอง 1 สํานักงานปลัดกระทรวงอุตสาหกรรม
วันนี้ (30 มีนาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายคเณศ ประสาท ธกาล (H.E. Mr. Ganesh Prasad Dhakal) เอกอัครราชทูตวิสามัญผู้มีอํานาจเต็มแห่งเนปาลประจําประเทศไทยและคณะ เข้าเยี่ยมคารวะ พร้อมหารือประเด็นความร่วมมือด้านเศรษฐกิจอุตสาหกรรมในภาพรวมและด้านอุตสาหกรรมการผลิตอาหาร โดยมี นายกฤชนนท์ อัยยะปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้าร่วม ณ ห้องรับรอง 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-"โลหิต 44,250ซีซี ให้ด้วยหัวใจ หนึ่งคนให้ หลายคนรับ"
วันพุธที่ 31 มีนาคม 2564
"โลหิต 44,250ซีซี ให้ด้วยหัวใจ หนึ่งคนให้ หลายคนรับ"
สํานักงานปลัดกระทรวงกลาโหม จัดกิจกรรมบริจาคโลหิต ถวายเป็นพระราชกุศล
แด่พระบาทสมเด็จพระจุลจอมเกล้าเจ้าอยู่หัว
เนื่องในวันคล้ายวันสถาปนากระทรวงกลาโหม ครบ 134 ปี และบรรเทาผลกระทบจากการขาดแคลนโลหิตในห้วงการแพร่ระบาดของโรคติดเชื้อไวรัสโคโรนา 2019 ณ ห้องพินิตประชานาถในศาลาว่าการกลาโหม
ซึ่งกิจกรรมดังกล่าว มี คุณ รมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม เดินทางมาให้กําลังใจกําลังพลและข้าราชการของสํานักงานปลัดกระทรวงกลาโหม
ที่ร่วมบริจาคโลหิต โดยมียอดการบริจาคทั้งสิ้น 44,250ซีซี
#กลาโหมเทิดราชารักษ์ราษฎร์ชาติมั่นคง
รัฐบาลไทย-ข่าวทำเนียบรัฐบาล-แผนปฏิบัติการด้านทรัพยากรน้ำ ปี 2565
วันพุธที่ 31 มีนาคม 2564
แผนปฏิบัติการด้านทรัพยากรน้ํา ปี 2565
วันพุธที่ 31 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนปฏิบัติการด้านทรัพยากรน้ํา ประจําปี 2565 วงเงิน 366,500 ล้านบาท รวมกว่า 48,600 โครงการ สอดคล้องกับแผนแม่บทการบริหารจัดการทรัพยากรน้ํา 20 ปี (ปี 2561-2580) มุ่งเน้นการจัดการน้ําอุปโภคบริโภค สร้างความมั่นคงของน้ําภาคการผลิต การจัดการน้ําท่วม คุณภาพน้ําและอนุรักษ์ทรัพยากรน้ํา การอนุรักษ์ฟื้นฟูสภาพป่าต้นน้ําที่เสื่อมโทรมและป้องกันการพังทลายของดิน แผนบริหารจัดการทรัพยากรน้ําครอบคลุมทั้ง 25 ลุ่มน้ําอย่างสมดุล โดยบูรณาการเชิงพื้นที่ แก้ไขและบรรเทาปัญหาด้านทรัพยากรน้ําอย่างเป็นระบบ และให้ทุกหน่วยงานที่เกี่ยวข้องทํางานร่วมกันเชิงนโยบาย เพื่อขับเคลื่อนแผนงานและโครงการได้อย่างมีประสิทธิภาพและครอบคลุมทุกมิติ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางผ่อนคลายเกณฑ์การจัดซื้อจัดจ้างภาครัฐ กรณีวงเงินไม่เกิน 100 ล้านบาท สนับสนุนมาตรการการคลังด้านการใช้จ่ายภาครัฐ เร่งผลักดันเม็ดเงินสู่ระบบเศรษฐกิจ
วันพุธที่ 31 มีนาคม 2564
กรมบัญชีกลางผ่อนคลายเกณฑ์การจัดซื้อจัดจ้างภาครัฐ กรณีวงเงินไม่เกิน 100 ล้านบาท สนับสนุนมาตรการการคลังด้านการใช้จ่ายภาครัฐ เร่งผลักดันเม็ดเงินสู่ระบบเศรษฐกิจ
ตามที่คณะรัฐมนตรีมีมติเมื่อวันที่ 10 พฤศจิกายน 2563 เรื่อง มาตรการการคลังด้านการใช้จ่ายภาครัฐ เพื่อเร่งรัดสนับสนุนให้เม็ดเงินจากระบบงบประมาณรายจ่ายประจําปีงบประมาณ พ.ศ. 2564 ลงสู่ระบบเศรษฐกิจอย่างรวดเร็ว เพื่อจะช่วยสนับสนุนการฟื้นตัวของเศรษฐกิจไทย
นายประภาศ คงเอียด อธิบดีกรมบัญชีกลาง เปิดเผยว่า ตามที่คณะรัฐมนตรีมีมติเมื่อวันที่ 10 พฤศจิกายน 2563 เรื่อง มาตรการการคลังด้านการใช้จ่ายภาครัฐ เพื่อเร่งรัดสนับสนุนให้เม็ดเงินจากระบบงบประมาณรายจ่ายประจําปีงบประมาณ พ.ศ. 2564 ลงสู่ระบบเศรษฐกิจอย่างรวดเร็ว เพื่อจะช่วยสนับสนุนการฟื้นตัวของเศรษฐกิจไทยหลังจากเกิดสถานการณ์แพร่ระบาดของโรคติดเชื้อไวรัสโคโรนา 2019 และเพื่อประโยชน์ในการติดตามและเร่งรัดการเบิกจ่ายงบประมาณทั้งรายจ่ายประจําและรายจ่ายลงทุนของหน่วยรับงบประมาณ รวมทั้งติดตามเร่งรัดการใช้จ่ายภาครัฐอื่น ๆ คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (กวจ) จึงอาศัยอํานาจตามมาตรา 29 วรรคหนึ่ง (4) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 กําหนดแนวทางปฏิบัติสําหรับวงเงินการจัดซื้อจัดจ้างไม่เกิน 100 ล้านบาท โดยมีสาระสําคัญ ดังนี้
1. การนําร่างประกาศและร่างเอกสารซื้อหรือจ้างด้วยวิธีประกวดราคาอิเล็กทรอนิกส์ จากเดิม กําหนดให้วงเงินเกิน 500,000 บาท แต่ไม่เกิน 5,000,000 บาท ปรับเป็น วงเงินเกิน 500,000 บาท แต่ไม่เกิน 10,000,000 บาท ให้อยู่ในดุลพินิจของหัวหน้าหน่วยงานของรัฐ ที่จะให้มีการเผยแพร่เพื่อรับฟังความคิดเห็นจากผู้ประกอบการหรือไม่ก็ได้
2. การซื้อหรือจ้างด้วยวิธีประกวดราคาอิเล็กทรอนิกส์ ให้หน่วยงานของรัฐดําเนินการเผยแพร่ประกาศและเอกสารซื้อหรือจ้างด้วยวิธีประกวดราคาอิเล็กทรอนิกส์ สําหรับการซื้อหรือจ้างครั้งหนึ่ง ซึ่งมีวงเงินเกิน 500,000 บาท แต่ไม่เกิน 100,000,000 บาท ตามข้อ 48 ไม่น้อยกว่า 3 วันทําการ ทั้งนี้ ให้คํานึงถึงระยะเวลาในการให้ผู้ประกอบการเตรียมการจัดทําเอกสารเพื่อยื่นข้อเสนอ สําหรับการซื้อหรือจ้างครั้งหนึ่ง ซึ่งมีวงเงินเกิน 100,000,000 บาท ให้หน่วยงานของรัฐดําเนินการเผยแพร่ประกาศและเอกสารซื้อหรือจ้างด้วยวิธีประกวดราคาอิเล็กทรอนิกส์ไม่น้อยกว่า 20 วันทําการ และการจ้างที่ปรึกษา การจ้างออกแบบหรือควบคุมงานก่อสร้าง โดยวิธีประกาศเชิญชวนทั่วไป ให้หน่วยงานของรัฐเผยแพร่ประกาศและเอกสารการจ้างที่ปรึกษา และเผยแพร่ประกาศและเอกสารการจ้างออกแบบหรือควบคุมงานก่อสร้าง เป็นเวลาติดต่อกันไม่น้อยกว่า 3 วันทําการ
“แนวทางปฏิบัติฯ ดังกล่าว กําหนดให้ใช้กับเงินงบประมาณประจําปีงบประมาณ พ.ศ. 2564 เท่านั้น เพื่อให้การเร่งรัดการใช้จ่ายเงินงบประมาณฯ เกิดความคล่องตัว รวดเร็ว สอดรับกับมาตรการเพิ่มประสิทธิภาพการใช้จ่ายเงินงบประมาณ อันจะส่งผลให้มีเม็ดเงินจากระบบงบประมาณรายจ่ายและการใช้จ่ายภาครัฐอื่น ๆ ลงสู่ระบบเศรษฐกิจได้อย่างรวดเร็ว ทั้งนี้ หากมีข้อสงสัย สามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-NT หนุน บขส. เดินเครื่องสู่ศูนย์กลางธุรกิจการขนส่งด้วยรถโดยสารครบมิติ
วันพุธที่ 31 มีนาคม 2564
NT หนุน บขส. เดินเครื่องสู่ศูนย์กลางธุรกิจการขนส่งด้วยรถโดยสารครบมิติ
NT สนับสนุน บขส. นําเทคโนโลยีดิจิทัลบริหารการให้บริการรถโดยสาร เพิ่มความปลอดภัย พร้อมเดินหน้าสู่ศูนย์กลางธุรกิจการขนส่งด้วยรถโดยสารที่ทันสมัย ได้มาตรฐาน
วันนี้ (31 มีนาคม 2564) ดร.สัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) และ นาวาอากาศเอก สมศักดิ์ ขาวสุวรรณ์ กรรมการและรักษาการกรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) หรือ NT ร่วมลงนามความร่วมมือในการศึกษา พัฒนา และให้บริการโครงสร้างพื้นฐานด้านเทคโนโลยีสารสนเทศและบริการดิจิทัล ณ ห้อง ออดิทอเรียม สํานักงานใหญ่ NT ถนนแจ้งวัฒนะ
สําหรับความร่วมมือระหว่างกันในครั้งนี้ สองหน่วยงานจะร่วมกันศึกษา พัฒนาโครงสร้างพื้นฐานเทคโนโลยีสารสนเทศและบริการดิจิทัลที่เกี่ยวข้อง เพื่อเสริมภารกิจของ บขส. สู่การเป็นศูนย์รวมการขนถ่ายผู้โดยสารและพัสดุภัณฑ์ด้วยรถโดยสารทั่วประเทศ และเชื่อมต่อไปยังประเทศเพื่อนบ้านให้มีมาตรฐานและมีความทันสมัย อาทิ บริการอินเทอร์เน็ตไร้สายความเร็วสูง บริการสถานีขนส่งอัจฉริยะ (Smart terminal) ระบบกล้องโทรทัศน์วงจรปิด (CCTV) และการพัฒนาระบบงานดิจิทัลต่าง ๆ ของ บขส. ให้พร้อมติดตั้งในระบบคลาวด์กลางภาครัฐ (Government Data Center and Cloud Service : GDCC) ซึ่งเป็นระบบกลางในการให้บริการ Cloud Service สําหรับหน่วยงานภาครัฐที่มีมาตรฐานและปลอดภัยที่ NT เป็นผู้ให้บริการเพื่อรองรับการใช้งานการวิเคราะห์และใช้ประโยชน์ข้อมูลขนาดใหญ่
ดร.สัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า ความร่วมมือระหว่าง บขส. และ NT ในการศึกษา พัฒนา และให้บริการโครงสร้างพื้นฐานด้านเทคโนโลยีสารสนเทศและบริการดิจิทัล ในครั้งนี้ ถือเป็นจุดเริ่มต้นที่ดี ที่จะนําและพัฒนาเทคโนโลยีต่างๆ มาอํานวยความสะดวกให้กับประชาชนที่มาใช้บริการรถโดยสารและสถานีขนส่งฯ ของ บขส. มากยิ่งขึ้น สอดคล้องกับนโยบายของ บขส. ที่จะดําเนินการปรับปรุงและพัฒนาสถานีขนส่งผู้โดยสาร ให้เป็น Smart Digital Transport ต่อไปในอนาคต
ทั้งนี้ บขส. มีนโยบายจะปรับเปลี่ยนธุรกิจเป็น Smart Digital Transport 4 ด้าน คือ 1. SMART Station (Modern Bus) การพัฒนาบริการ ปรับปรุงรถโดยสาร และสถานีขนส่งให้ทันสมัย 2. SMART Product & Service เพิ่มสิ่งอํานวยความสะดวก เช่น มีระบบ WiFi บนรถโดยสารและสถานีขนส่งฯ 3. SMART Asset พัฒนาสถานีหลัก เช่น สถานีขนส่งผู้โดยสารกรุงเทพ(จตุจักร) ให้สอดคล้องกันกับสถานีกลางบางซื่อ หรือโครงการพัฒนาเมืองอัจฉริยะ และ 4. SMART Firm นําระบบเทคโนโลยี Digital มาบริหารจัดการ เพื่อปรับเปลี่ยนองค์กรให้ทันสมัย เพิ่มทักษะให้กับพนักงานเตรียมตัวเข้าสู่ “Digital Transport”
นาวาอากาศเอก สมศักดิ์ ขาวสุวรรณ์ กรรมการ และรักษาการกรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) หรือ NT กล่าวว่า “เบื้องต้น NT ได้ดําเนินการสํารวจจุดติดตั้ง Free WiFi แล้วซึ่งคาดว่าจะติดตั้งประมาณ 160 จุด ให้ครอบคลุมบริเวณสถานีรับ-ส่งผู้โดยสาร เพื่อให้ผู้โดยสารและบุคคลทั่วไปที่มาใช้บริการในพื้นที่สถานี สามารถเข้าถึงบริการอินเทอร์เน็ต รวมถึงบริการดิจิทัลต่าง ๆ ได้อย่างสะดวก รวดเร็ว ทั้งนี้ในส่วนของการพัฒนาในด้านอื่นๆ ของ บขส. นั้น NT พร้อมที่จะนําศักยภาพของโครงข่ายตลอดจนระบบสื่อสารโทรคมนาคมที่มีอยู่มาช่วยสนับสนุนการดําเนินงานในโครงการต่าง ๆ เพื่อขับเคลื่อนภารกิจของ บขส. ให้บรรลุตามเป้าหมายที่วางไว้ ”